Pécsi Újság - Helyi híreink - Megcsúszott a kavicsos útpadkán, majd az árokba hajtott
Megcsúszott a kavicsos útpadkán, majd az árokba hajtott
2017. augusztus 13. vasárnap 09:40
Az elmúlt 24 órában Baranya megyében három személyi sérüléssel járó közúti közlekedési baleset történt.
Megcsúszott a kavicsos útpadkán és az árokba hajtott egy segédmotorkerékpárt vezető 49 éves pécsi férfi augusztus 12-én 11 óra 50 perckor az 5608-as számú úton a Nagypalli elágazásnál. A férfi a balesetben súlyos sérülést szenvedett.
Az előtte haladó és balra kanyarodó személygépkocsinak ütközött autójával egy 40 éves pécsi férfi augusztus 12-én 20 óra 45 perckor az 57-es főúton Kozármisleny és Nagyárpád között. A balesetben a 40 éves férfi, és a kanyarodó gépkocsit vezető 23 éves aranyosgadányi férfi szenvedett könnyű sérülést.
Egy épület sarkának ütközött autójával egy 26 éves pécsi férfi augusztus 13-án 1 óra 40 perckor Pécsett, az Előd utcában. A balesetben a gépkocsivezetőn kívül egy 13 és egy 14 éves pécsi fiú, valamint egy 47 és egy 49 éves pécsi férfi szenvedett könnyű sérülést.
A balesetek körülményeit a Komlói, és a Pécsi Rendőrkapitányság vizsgálja. A Baranya Megyei Rendőr-főkapitányság fokozott figyelmet kér minden közlekedőtől.